ᱵᱟᱜᱽᱰᱳᱜᱽᱨᱟ

ᱵᱟᱜᱽᱰᱳᱜᱽᱨᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱤᱞᱤᱜᱩᱲᱤ ᱩᱯᱠᱷᱚᱸᱰ ᱨᱮ ᱱᱚᱠᱥᱚᱞᱵᱟᱲᱤ ᱥᱤᱰᱤ ᱵᱞᱚᱠ ᱨᱮ ᱢᱤᱫ ᱱᱚᱜᱚᱨ ᱠᱟᱱᱟ ᱾ ᱵᱟᱜᱽᱰᱳᱜᱽᱨᱟ ᱜᱨᱮᱴᱟᱨ ᱥᱤᱞᱤᱜᱩᱲᱤ ᱢᱟᱦᱟᱱᱟᱜᱟᱨ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱵᱟᱜᱽᱰᱳᱜᱽᱨᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱱᱭᱟᱹ ᱢᱩᱬ ᱥᱚᱦᱚᱨ ᱼ ᱫᱤᱞᱞᱤ, ᱢᱩᱢᱵᱟᱭ, ᱠᱚᱞᱠᱟᱛᱟ ᱟᱨ ᱪᱮᱱᱱᱟᱭ ᱠᱷᱚᱱ ᱩᱰᱟᱹᱱ ᱰᱟᱦᱟᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱵᱟᱜᱽᱰᱳᱜᱽᱨᱟ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱵᱟᱜᱽᱰᱳᱜᱽᱨᱟ ᱩᱰᱟᱹᱱ ᱰᱟᱹᱦᱤ ᱱᱤᱛᱚᱜ ᱢᱤᱫ ᱥᱤᱢᱟᱹ ᱠᱟᱥᱴᱟᱢ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱚᱛᱱᱚᱜ

ᱴᱷᱟᱶ
ᱵᱟᱜᱽᱰᱳᱜᱽᱨᱟ ᱫᱚ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱞᱤᱜᱩᱲᱤ ᱠᱷᱚᱱ ᱑᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱨᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ:  ᱼ AH 2 ᱟᱨ NH 31C ᱾ ᱱᱚᱸᱰᱮ ᱮᱥᱤᱭᱟ ᱨᱟᱡᱽᱰᱟᱦᱟᱨ (AH2) ᱦᱚᱸ ᱢᱮᱱᱟᱜᱼᱟ ᱾

ᱴᱚᱴᱷᱟ ᱧᱮᱞ ᱵᱟᱨᱟ
ᱵᱟᱜᱟᱞ ᱨᱮ ᱱᱚᱠᱥᱟ ᱫᱟᱨᱡᱤᱞᱤᱝ ᱦᱚᱱᱚᱛ ᱨᱮᱱᱟᱜ ᱥᱤᱞᱤᱜᱩᱲᱤ ᱩᱯᱠᱷᱚᱸᱰ ᱫᱚ ᱩᱫᱩᱜᱼᱟ ᱾ ᱱᱚᱣᱟ ᱴᱚᱴᱷᱟ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱛᱟᱞᱦᱚᱴᱤ ᱨᱮ ᱟᱴᱮᱫ ᱟᱠᱟᱱᱟ ᱟᱨ ᱠᱚᱧᱮ ᱠᱷᱚᱱ ᱮᱛᱚᱢ ᱥᱮᱦᱮᱫ ᱫᱟᱨᱥᱟᱬ ᱟᱜ ᱢᱤᱫ ᱥᱚᱢᱟᱱ ᱚᱛ ᱠᱟᱱᱟ ᱾ ᱟᱫᱚ ᱠᱚᱧᱮ ᱥᱮᱦᱮᱫ ᱫᱚ ᱛᱚᱨᱟᱭ ᱴᱚᱴᱷᱟ ᱞᱮᱠᱟᱛᱮ ᱩᱱᱩᱫᱩᱜ ᱟᱠᱟᱱᱟ, ᱢᱟᱨᱟᱝ ᱮᱛᱚᱢ ᱥᱮᱦᱮᱫ ᱰᱩᱣᱟᱨᱥ ᱴᱚᱴᱷᱟ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱛᱮᱭᱟᱨᱚᱜᱼᱟ ᱾ ᱚᱠᱟ ᱕᱕.᱑᱑% ᱦᱚᱲ ᱮᱞ ᱫᱮᱦᱟᱛ ᱮᱞᱟᱠᱟ ᱨᱮᱠᱚ ᱛᱟᱦᱮᱱᱟ, ᱚᱱᱰᱮ ᱔᱔.᱘᱙% ᱥᱚᱦᱨᱤ ᱮᱞᱟᱠᱟ ᱨᱮᱠᱚ ᱛᱟᱦᱮᱱᱟ ᱾ ᱯᱟᱪᱮ ᱥᱮᱫ ᱢᱮᱪᱤ ᱜᱟᱰᱟ ᱱᱮᱯᱟᱞ ᱥᱟᱶ ᱢᱤᱫ ᱡᱤᱞᱤᱧ ᱥᱤᱢᱟᱹ ᱵᱮᱱᱟᱜᱼᱟ ᱾ ᱥᱟᱱᱟᱝ ᱥᱣᱫ ᱢᱟᱦᱟᱱᱚᱱᱫᱟ ᱜᱟᱰᱟ ᱵᱟᱝᱞᱟᱫᱮᱥ ᱥᱟᱶ ᱢᱤᱫ ᱦᱩᱰᱤᱧ ᱥᱤᱢᱟᱹ ᱵᱮᱱᱟᱜᱼᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱩᱰᱟᱹᱱ ᱰᱟᱦᱟᱨ
ᱢᱤᱫ ᱩᱰᱟᱹᱱ ᱰᱟᱹᱦᱤ, ᱵᱟᱜᱽᱰᱳᱜᱽᱨᱟ ᱩᱰᱟᱹᱱ ᱰᱟᱹᱦᱤ, (IATA: IXB, ICAO: VEBD) ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱑᱖ ᱠᱤᱞᱚᱢᱤᱴᱚᱨ (᱙.᱙ ᱢᱤᱞ) ᱥᱟ:ᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱤᱭᱟᱹ ᱩᱰᱟᱹᱱ ᱥᱮᱱᱟ ᱥᱴᱮᱥᱚᱱ ᱵᱟᱜᱽᱰᱳᱜᱽᱨᱟ ᱨᱮ ᱢᱤᱫ ᱥᱤᱣᱤᱞ ᱮᱱᱠᱞᱮᱵᱽ ᱞᱮᱠᱟᱛᱮ ᱪᱟᱪᱞᱟᱣ ᱠᱟᱱᱟ ᱾ ᱱᱚᱣᱟ ᱫᱟᱨᱡᱤᱞᱤᱝ, ᱠᱩᱨᱥᱮᱳᱝ, ᱢᱤᱨᱤᱠ ᱟᱨ ᱠᱚᱞᱩᱢᱯᱚᱝ ᱟᱨ ᱥᱤᱠᱠᱤᱢ ᱯᱚᱱᱚᱛ ᱨᱮᱱᱟᱜ ᱵᱩᱨᱩ ᱴᱚᱴᱷᱟ ᱥᱚᱦᱚᱨ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱟᱨ ᱥᱟᱞ ᱠᱮ ᱥᱟᱞ ᱦᱟᱡᱟᱨ ᱧᱮᱞᱡᱚᱝ ᱴᱷᱟᱶ ᱠᱚ ᱧᱮᱞᱟ ᱾ ᱥᱤᱠᱠᱤᱢ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱚᱱᱮᱭ ᱵᱤᱫᱮᱥᱤ ᱧᱮᱞᱡᱚᱝ ᱴᱷᱟᱶ ᱞᱟᱹᱜᱤᱫ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱨᱮ ᱯᱟᱨᱢᱤᱴ ᱠᱚ ᱦᱟᱛᱟᱣᱟ ᱾ ᱟᱨ ᱠᱚᱞᱠᱟᱛᱟ, ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱵᱮᱝᱜᱟᱞᱩᱨᱩ, ᱪᱮᱱᱱᱟᱭ ᱟᱨ ᱜᱩᱣᱟᱦᱟᱴᱤ ᱡᱚᱲᱟᱣᱟᱜ ᱩᱰᱟᱹᱣᱟᱜ ᱥᱟᱶ ᱴᱚᱴᱷᱟ ᱨᱮ ᱩᱰᱟᱹᱱ ᱰᱟᱹᱦᱤ ᱢᱤᱫ ᱢᱩᱬ ᱛᱤᱸᱜᱩᱱᱟᱜ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱹᱦᱤ ᱨᱮ ᱥᱤᱠᱠᱤᱢ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱝᱴᱚᱠ ᱞᱟᱹᱜᱤᱫ ᱦᱮᱞᱤᱠᱚᱯᱴᱚᱨ ᱩᱰᱟᱹᱜᱟᱜ ᱦᱚᱸ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱤᱱᱤᱡ ᱛᱟᱞᱢᱟ ᱥᱚᱨᱠᱟᱨ ᱫᱚ ᱒᱐᱐᱒ ᱨᱮ ᱞᱤᱢᱤᱴᱮᱰ ᱡᱮᱜᱮᱛᱟᱹᱨᱤ ᱪᱟᱪᱞᱟᱣ ᱥᱟᱶ ᱩᱰᱟᱹᱱ ᱰᱟᱹᱦᱤ ᱥᱤᱢᱟᱹ ᱵᱮᱛᱚᱱ ᱩᱰᱟᱹᱱ ᱰᱟᱹᱦᱤ ᱨᱮᱱᱟᱜ ᱮ ᱧᱟᱢ ᱟᱠᱟᱫᱼᱟ ᱾

ᱥᱟᱹᱠᱷᱭᱟᱹᱛ

Category:Neighbourhoods in Siliguri
ᱛᱷᱚᱠ:ᱥᱤᱞᱤᱜᱩᱲᱤ
Category:Cities and towns in Darjeeling district